മൂല്യബോധമുള്ള തലമുറയെ സൃഷ്ടിക്കുന്നത് അധ്യാപകര്: മന്ത്രി കൊട്ടാരക്കര: രാജ്യനിലനില്പ്പിനാവശ്യമായ രാജ്യ സ്നേഹവും മൂല്യബോധവുമുള്ള തലമുറയെ സൃഷ്ടിക്കുന്നത് അധ്യാപകരാണെന്ന് മന്ത്രി കെ.എന്.ബാലഗോപാല്. ക്ലാസ് മുറിയുടെ നാലു ചുവരുകള്ക്കുള്ളില് ഒതുങ്ങുന്നതല്ല ഇന്നത്തെ വിദ്യാദ്യാസമെന്നും അനന്തമായ അറിവിന്റെ വിഹായിസിലേക്ക് കുരുന്നുകളെ ആനയിക്കുകയാണ് ഗുരുശ്രേഷ്ഠര് ചെയ്തു വരുന്നതെന്നും അദ്ദേഹം പറഞ്ഞു. പൊതു വിദ്യാഭ്യാസ വകുപ്പിന്റെ നേതൃത്വത്തിലുള്ള ദേശീയ അധ്യാപക ക്ഷേമ ഫൗണ്ടേഷന്റെ ആഭിമുഖ്യത്തില് നടന്ന എസ്എസ്എല്സി, വിഎച്ച്എസ്ഇ, പ്ലസ് ടു പരീക്ഷകളില് എല്ലാ വിഷയങ്ങള്ക്കും എ പ്ലസ് നേടിയ പൊതുവിദ്യാലയങ്ങളില് പഠിപ്പിക്കുന്ന അധ്യാപകരുടെ മക്കളെ അനുമോദിക്കുന്നതിനായി വിദ്യാഭ്യാസ ജില്ലാതലത്തില് കിഴക്കേക്കര സെന്റ് മേരീസ് ഹയര് സെക്കന്ഡറി സ്ക്കൂളില് നടന്ന പ്രതിഭ സംഗമം ഉദ്ഘാടനം ചെയ്യുകയായിരുന്നു അദ്ദേഹം. മുന്സിപ്പല് ചെയര്മാന് എ.ഷാജു അധ്യക്ഷത വഹിച്ചു. ജില്ല വിദ്യാഭാസ ഓഫീസര് ആര്.എസ്. സുരേഷ് ബാബു, പ്രിന്സിപ്പല് ഫാ.റോയി ജോര്ജ്, മുന്സിപ്പല് കൗണ്സിലര് ബിജി ഷാജി, ഹെഡ്മാസ്റ്റര് ജോജി ജേക്കബ്, കെ.ഒ.രാജുക്കുട്ടി, ജി.ബാലചന്ദ്രന്, ടി.ആര്.മഹേഷ്, ഒ.ബിനു, കെ.ഷാജുമോന് എന്നിവര് പ്രസംഗിച്ചു. വിദ്യാര്ഥികള്ക്ക് കാഷ് അവാര്ഡും സര്ട്ടിഫിക്കറ്റും മന്ത്രി കെ.എന്.ബാലഗോപാല് സമ്മാനിച്ചു.കൈറ്റ് വിക്ടേഴ്സ് ചാനല് ക്ലാസുകളോടനുബന്ധിച്ച് വിദ്യാര്ഥികളുടെ പഠന പ്രവര്ത്തനങ്ങള് കാര്യക്ഷമമാക്കാന് കൊട്ടാരക്കര വിദ്യാഭ്യാസ ജില്ലയുടെ നേതൃത്വത്തില് നടത്തുന്ന കര്മ പദ്ധതിയായ വിജയപഥത്തിന്റെ രണ്ടാം ഘട്ടത്തിനും യോഗത്തില് തുടക്കമായി.വിജയപഥത്തിന്റെ ലോഗോ രൂപകല്പന ചെയ്ത ശാസ്താംകോട്ട ഡോ.സി.ടി.ഈപ്പന് മെമ്മോറിയല് ഹയര് സെക്കന്ഡറി സ്കൂള് അധ്യാപകന് സുധി.എം.രാജനെ യോഗത്തില് അനുമോദിച്ചു.